Wekîlê HDPyî yê Amedî Hîşyar Ozsoyî derheqê nuşteyanê nîjadperestan ê ke koyanê Dêrsimî de nusîyayî de vernîyazê persî da Meclîsî.
Ozsoyî bale ante ser ke nuşteyê nîjadperestî darbeya 80î ra dima zêdîyayî la wextê prosesê çareserîye de nê nuşteyî hetê Erdoganî ra sey nîjadperest ameyî namekerdene û Erdogan vatibi ke nê nuşteyî do bêrê pakkerdene.
Ozsoyî vat koyanê Pilemurîye de nuşteyê ‘Oyo ke vano ez tirk a wa weş bo’ nusîya û walîyî zî pare kerd û wîna persa:
Kamî seba nê nuşteyî talîmat da?
Hayîya Erdoganî zî pê nê nuşteyî esta ke verê cû vera nê nuşteyan bi?
Seba ke ma tirk nîyê kurd ê ganî ma weş nêbê?
Wezîfeyê dewlete têna şakerdişê tirkan o?
Ma eşkenê na mesele sey agêrayîşê polítîkaya înkarî û asîmîlekare name bikerê?
